**FEDERATIA ROMANA DE TIR CU ARCUL**

****

****

**REGULAMENTUL COMPETITIILOR TARGET**

**OUTDOOR**

1. **DIVIZII**

1.1. Diviziile de arc pentru care se organizeaza competitii target outdoor sunt:

1. Arc Olimpic
2. Arc Compound
3. Bare-bow
4. Bowhunt compound unlimited
5. Arc Traditional Istoric
6. Arc Traditional Modern
7. 3 D

1.2. Se acorda titluri de Campion National Outdoor pentru următoarele divizii de arc:

1. Arc Olimpic
2. Arc Compound
3. Bare-bow
4. Bowhunt compound unlimited
5. Arc Traditional Istoric
6. Arc Traditional Modern
7. 3 D
8. **CATEGORII DE VARSTA**

2.1. Categoriile de varsta la care se acorda titluri de Campion National, atat pentru barbati cat si pentru femei, sunt:

1. Copii: mai mici de 12 ani (inclusiv anul in care împlinește 12 ani)
2. Juniori 2: 13 – 14 (inclusiv anul in care împlinește 14 ani)
3. Cadeți : 15 – 17 ani (inclusiv anul in care împlinește vârsta de 17 de ani)
4. Juniori 1: 18 – 20 de ani (inclusiv anul in care împlinește vârsta de 20 de ani)
5. Seniori: 21 - 49 de ani
6. Master: peste 50 de ani
7. Para-Archery

2.2. La Campionatele Nationale – competitia individuala, sportivii pot participa doar la o singura categorie de varsta.

2.3. La Campionatele Nationale – competitia pe echipe, sportivii de varsta mai mica pot fi inclusi sau pot forma echipe pentru a participa in competitia de la o varsta superioara, cu conditia ca in calificari sa fi tras pe acelasi fel de tinte si la aceleasi distante. Exprimat altfel: „Competitia pe echipe la seniori este open.”

2.4. La Etapele de Campionat National Outdoor, in functie de numarul participantilor, competitia se poate organiza pe categorii de varsta mai putine. De exemplu, punand seniorii si juniorii in aceeasi categorie.

2.5. La Etapele de Campionat National Outdoor, competitiile de seniori individuale si pe echipe sunt in Sistem Open. Categoriile cu varsta mai mica pot concura atat in clasamentul corespunzator varstei lor, cat si in clasamentele categoriilor superioare de varsta, cu conditia ca in Calificari sa fi tras pe acelasi tip de tinta si la aceleasi distante.

1. **FORMATUL SI DISTANTELE DE COMPETITIE**

3.1. Competitia outdoor se poate organiza pe urmatoarele distante: 90 m, 70 m, 60 m, 50 m, 40 m, 30 m, 25 m.

3.2. Formatul competitiilor:

A) In anii impari:

* FITA & Meciuri Eliminatorii – pentru Arc Olimpic si Bare-bow
* 2 x 50 m & Meciuri Eliminatorii – pentru Arc Compound

B) In anii pari:

* 2 Distante & Meciuri Eliminatorii – pentru Arc Olimpic si Bare-bow
* 2 x 50 m & Meciuri Eliminatorii – pentru Arc Compound

3.3. Distantele de competitie sunt:

* FITA 90 m, 70 m, 50 m, 30 m & Meciuri eliminatorii la 70 m – Arc Olimpic Seniori & Juniori
* FITA 70 m, 60 m, 50 m, 30 m & Meciuri eliminatorii la 70 m – Arc Olimpic Senioare & Junioare; Bare-bow
* FITA 70 m, 60 m, 50 m, 30 m & Meciuri eliminatorii la 60 m – Arc Olimpic Cadeti & Cadete; Bare-bow
* FITA 60 m, 50 m, 40 m, 30 m & Meciuri eliminatorii la 60m – Arc Olimpic Cadete; Bare-bow
* FITA 50 m, 50 m, 30 m, 30 m& Meciuri eliminatorii la 30 m – Arc Olimpic Juniori 3 & Junioare 3; Bare-bow
* FITA 30 m, 30 m, 25 m, 25 m & Meciuri eliminatorii la 25 m – Arc Olimpic Copii & Copile; Bare-bow
* 2 x 70 m & Meciuri eliminatorii la 70 m – Arc Olimpic Seniori/re & Juniori/re; Bare-bow
* 2 x 60 m & Meciuri eliminatorii la 60 m – Arc Olimpic Cadeti & Cadete; Bare-bow
* 2 x 50 m & Meciuri eliminatorii la 50 m – Arc Olimpic Juniori 3 & Junioare 3; Bare-bow
* 2 x 30 m & Meciuri eliminatorii la 30 m – Arc Olimpic Copii & Copile; Bare-bow
* 2 x 50m & Meciuri eliminatorii la 50 m – Arc Compound la toate categoriile de varsta

1. **TERENUL DE COMPETITIE**

Terenul de competitie trebuie sa respecte urmatoarele prevederi:

4.1. Terenul trebuie amenajat in asa fel incat colturile sale sa fie unghiuri de 90 de grade. Fiecare distanta va fi masurata cu precizie de la un punct situat vertical sub centrul fiecarei tinte pana la linia de tragere. Tolerantele de eroare pentru terenul outdoor sunt de ±30cm la 90/70/60m, ±15cm la 50/40/30m si de ±10cm la 25/18m.

4.2. Linia de asteptare trebuie marcata la cel putin 5m in spatele liniei de tragere. La un metru in fata liniei de asteptare se marcheaza linia pentru media.

4.3. Unghiul de inclinatie al tintelor trebuie sa fie intre 0 si 15 grade, iar intr-o linie de panouri, trebuie sa aiba toate aceeasi inclinatie.

4.4. Linia centrelor tintelor de pe toate panourile trebuie sa fie dreapta.

4.5. Toti arcasii din aceeasi categorie trebuie sa concureze pe acelasi teren.

4.6. Daca este posibil, cate trei arcasi vor fi repartizati pe fiecare panou. Daca acest lucru nu este posibil, patru arcasi este numarul maxim de arcasi ce poate fi repartizat pe un panou.

4.7. Pe linia de tragere sa va face cate un semn in dreptul centrului fiecarui panou. Intre 1 si 2 m in fata liniei de tragere se va amplasa cate un numar corespunzator panoului respectiv. Daca doi sau mai multi arcasi trag in acelasi timp pe un panou, pe linia de tragere se vor marca pozitiile acestora. Se va acorda un spatiu minim de 80cm pentru fiecare arcas. In cazul sportivilor in scaun cu rotile, se va acorda spatiu suplimentar.

4.8 Terenul de competitie se divizeaza in culuare care sa contina unul sau doua panouri. Aceste culuare trebuie marcate cu linii care pleaca in unghi drept de la linia de tragere catre linia panourilor.

4.9. O linie paralela cu linia de tragere va fi marcata la 3 metri in fata liniei de tragere.

4.10. Vor fi instalate bariere adecvate pentru siguranta spectatorilor. Se vor elimina elementele din spatele tintelor, care pot distrage atentia arcasilor. Barierele pentru public se vor amplasa la cel putin 20m in lateral fata de primul si ultimul panou de la 90m. Aceasta distanta poate fi redusa in linie dreapta pana la un minim de 10m in lateral fata de capetele liniei de tragere. Procedand astfel, se va mentine un o zona de siguranta de minim 13m in lateral fata de primul si ultimul panou de la 30m. In spatele liniei de tragere se va mentine o zona de siguranta de minim 10m fata de linia de asteptare. In spatele liniei de panourilor de la 90m se va mentine o zona de siguranta de minim 50m. Aceasta zona de 50m poate fi redusa prin amplasarea de plase de protectie, pereti, mal de pamant sau orice alte elemente care sa nu permita trecerea sagetilor. Aceste elemente de protectie trebuie sa fie suficient de inalte pentru a opri sagetile care au trecut putin peste panourile de la 90m.Spectatorii nu trebuie sa aiba acces in spatele liniei panourilor.

4.11. In timpul Meciurilor Eliminatorii organizatorul trebuie sa asigure accesul la panouri de antrenament pentru sportivii care participa la aceasta faza a competitiei.

4.12. Pentru Meciurile Eliminatorii pe echipe, se va marca o linie vizibila la 1m in spatele liniei de tragere.

4.13. Pentru Meciurile Eliminatorii pe echipe, se va marco o zona a arcasilor in spatele liniei de 1m, in care sa fie suficient spatiu pentru cei 3 sportivi si echipamentul lor. In spatele zonei arcasilor se va marca o zona pentru antrenor. Daca spatiul permite, se va marca o zona pentru arbitru intre cele doua echipe care concureaza.

4.14. Panourile trebuie sa fie suficient de mari pentru ca sagetile care ajung putin in afara tintei sa ramana in panou.

4.15. Panourile trebuie sa fie bine prinse de suporti, iar suportii sa fie bine ancorati in sol pentru a nu exista posibilitatea de a fi rasturnati de vant sau in timp ce se scot sagetile. Orice parte a panoului sau suportului care poate avaria o sageata, trebuie acoperita. De asemenea trebuie avut grija ca sagetile care trec prin panou sa nu fie avariate de suport, mai ales atunci cand sunt mai multe tinte amplasate pe un panou.

4.13. Centrul tintelor trebuie sa fie la 130cm (±5cm) inaltime fata de sol.

4.14. Panourile trebuie sa fie numerotate, cu numere de cel putin 30cm inaltime, scrise cu culori contrastante, de exemplu numere negre pe fond galben alternand cu numere galbene pe fond negru. Numerele vor fi amplasate deasupra panoului sau sub acesta, la distanta suficienta de tinta pentru a evita riscul de a fi lovite de sageti.

4.15. La Campionatele Nationale, pentru meciurile eliminatorii individuale si pe echipe, organizatorul va asigura afisarea scorurilor in timpul derularii meciurilor prin placute de scor de tip „flip”, cu cifre de cel putin 20cm inaltime.

1. **TINTE**

5.1. Pentru competitiile outdoor se pot folosi urmatoarele tipuri de tinte:

1. 122cm
2. 80cm cu toate zonele de scor (1-10)
3. 80cm cu 6 cercuri (punctaj 5-10)
4. 80cm cu 5 cercuri (punctaj 6-10), care nu se va mai folosi din 2015
5. Hit/miss pentru Runda Academica

5.2. Pentru Campionatele Nationale si Etapele de Campionat se folosesc urmatoarele tipuri de tinte:

**90m 70m 60m 50m 40m 30m 25m**

Arc Olimpic Sen/J-ri. 122cm 122cm \*\*\* 80cm(5-10) \*\*\* 80cm(6-10) \*\*\*

Arc Olimpic Sen/J-re \*\*\* 122cm 122cm 80cm(5-10) \*\*\* 80cm(6-10) \*\*\*

Arc Olimpic Cadeti \*\*\* 122cm 122cm 80cm(5-10) \*\*\* 80cm(6-10) \*\*\*

Arc Olimpic Cadete \*\*\* \*\*\* 122cm 122cm 80cm 80cm(5-10) \*\*\*

Arc Olimpic J-ri/re 3 \*\*\* \*\*\* \*\*\* 122cm \*\*\* 80cm \*\*\*

Arc Olimpic Copii \*\*\* \*\*\* \*\*\* \*\*\* \*\*\* 122cm 80cm

Arc Compound \*\*\* \*\*\* \*\*\* 80cm(5-10) \*\*\* \*\*\* \*\*\*

Bare-bow 122cm 122cm 122cm 80cm 80cm 80cm 80cm

5.2. In situatia in care se pun 4 tinte pe un panou (ex. 50m, 30m etc.), inaltimea maxima la care se pot amplasa centrele tintelor de sus este de 172cm, iar inaltimea minima la care se pot amplasa centrele tintelor de jos este de 90cm.

5.3. Distanta minima dintre zonele de scor a doua tinte amplasate la aceeasi inaltime pe panou este de 2cm.

5.4. In situatia in care se pun 3 tinte pe un panou, amplasate pe o linie orizontala, centrele lor trebuie sa fie la 130cm(±5cm), iar distanta minima dintre zonele de scor este de 2cm.

1. **ECHIPAMENTUL DE CRONOMETRARE**

6.1. Echipamentul de cronometrare trebuie sa fie vizual si acustic.

6.2. Directorul de tragere trebuie sa semnaleze:

* Inceputul si sfarsitul fiecarei limite de timp cu un fluier sau alt indicator sonor
* Fiecare limita de timp cu cronometre digitale, semafor, steaguri, cartonase, in plus fata de semnalul sonor mentionat anterior

6.3. In cazul unor mici decalaje intre sistemul acustic si cel vizual, sistemul acustic este considerat de referinta.

6.4. Culorile semaforului sunt rosu, galben si verde, cu rosul in partea de sus. Luminile trebuie sa fie sincronizate si nici o data doua lumini sa nu fie aprinse simultan. Atunci cand se folosesc mai multe sisteme simultan, acestea trebuie sincronizate in asa fel incat la finalul tragerii, primul sunet al sistemului acustic sa corespunda cu aprinderea luminii rosii si cu ceasu digital ajungand la 0.

6.5. Cand se foloses cronometre digitale, cifrele trebuie sa fie de minim 20cm inaltime si sa fie lizibile la o distanta de 100m. Daca se folosesc cronometre, semaforul nu este obligatoriu. Daca se folosesc amblele sisteme in paralel, acestea trebuie sa fie sincronizate. In cazul unor mici decalaje, ceasul digital este considerat de referinta.

6.6. Semnalele vizuale trebuie amplasate pe ambele parti alte terenului, iar daca este necesar, si pe un culoar in zona centrala a terenului, astfel incat sa fie vizibile atat pentru arcasii dreptaci cat si pentru cei stangaci.

6.7. In cazul meciurilor alternative, trebuie sa existe un sistem vizual pentru fiecare sportiv, care sa indice timpul si randul cui este sa traga.

6.8. In cazul utilizarii sistemelor electronice de cronometrare si acustice, este necesara si disponibilitatea unor sisteme manuale de rezerva: fluier si caronase.

1. **TRAGEREA SI TIMPII DE TRAGERE**

7.1. Rundele de calificare outdoor constau in:

Arc Olimpic FITA 4 distante x 36 sageti (6 serii x 6 sageti) = 144 sageti

Bare-bow FITA 4 distante x 36 sageti (6 serii x 6 sageti) = 144 sageti

Arc Compound 2 x 50m 2 distante x 36 sageti (6 serii x 6 sageti) = 72 sageti

Arc Olimpic 2 x Nm 2 distante x 36 sageti (6 serii x 6 sageti) = 72 sageti

Bare-bow 2 x Nm 2 distante x 36 sageti (6 serii x 6 sageti)= 72 sageti

7.2. Runda de meciuri eliminatorii individuale consta in fazele 1/16 (32 de sportivi)si 1/8 (16 sportivi). Runda de meciuri finale individuale consta in fazele 1/4 (8 sportivi), 1/2 (4 sportivi), Finala Mica si Finala Mare.

7.3. Meciurile eliminatorii individuale la Arc Olimpic si Bare-bow se trag in sistem pe seturi, cu cate 3 sageti pe set. Castigatorul unui set primeste 2 puncte, iar pierzatorul 0; in caz de egalitate ambii arcasi primesc cate 1 punct. Castigatorul este arcasul care ajunge primul la minim 6 puncte.

7.4. Meciurile eliminatorii individuale la Arc Compound se trag in sistem cumulativ, 5 serii cu cate 3 sageti pe serie.

7.5. Runda de meciuri eliminatorii pe echipe consta in faza 1/8 (primele 16 echipe). Runda de meciuri finale pe echipe consta in fazele 1/4, 1/2, Finala Mica si Finala Mare.

7.6. Meciurile eliminatorii pe echipe se trag in 4 serii a cate 6 sageti, 2 sageti de fiecare sportiv. Meciurile eliminatorii pe echipe mixte se trag in 4 serii a cate 4 sageti (2 sageti de fiecare sportiv).

7.7. Timpul maxim in care un arcas poate trage 6 sageti este 4 minute. Timpul maxim in care un arcas poate trage 3 sageti este 2 minute.

7.8. O sageata trasa inaintea semnalului de start sau dupa semnalul stop sau in afara secventei de tragere cand este tragere alternativa, duce la anularea sagetii cu punctajul cel mai mare din seria respectiva si va fi inregistrata cu 0 puncte (ratare – „miss”).

7.9. O sageata trasa intentionat sau neintentionat dupa incheierea sesiunii de antrenament sau incalzire (dupa ce sagetile au fost recuperate de la panou), sau imediat inainte de inceperea competitiei, sau in timpul pauzelor dintre distante sau runde, duce la anularea sagetii cu punctajul cel mai mare din urmatoarea serie.

7.10. Daca in timpul rundei de calificare un sportiv are o problema tehnica confirmata de un arbitru, sau o problema medicala confirmata de o persoana de specialitate (sau in lipsa acesteia de un alt antrenor decat cel al sportivului, sau de directorul de concurs) se poate acorda timp suplimentar pentru remedierea problemelor. Arcasul poate recupera sagetile netrase sau o parte din ele in masura in case se incadreaza in timpul de 15 minute, urmand sistemul normal de tragere si cronometrare. Aceasta tragere se face sub supravegherea unui arbitru cand apare prima oportunitate. Ordinea de tragere a respectivului arcas poate fi schimbata temporar pentru a permite efectuarea reparatiei sau a tratamentului.

7.11. In cazul unei defectiuni, sportivul trebuie sa cheme un arbitru si sa se retraga de pe linia de tragere.

7.12. In situatia unei defectiuni sau probleme medicale aparute in timpul meciurilor eliminatorii individuale sau pe echipe, nu se acorda timp suplimentar pentru remedierea acestora. Arcasul poate parasi linia de tragere pentru remedierea problemei si se poate intoarce sa traga daca se incadreaza in timpul ramas pana la terminarea seriei/setului. In cazul meciurilor pe echipe, al membru al echipei poate trage in timp ce arcasul remediaza problema.

7.13. Arcasii care nu au adversar (bye) intr-o anumita faza a competitiei pot trage pe terenul de antrenament sau pe zona rezervata pentru antrenament a terenului de competitie. Daca acestea nu sunt disponibile, pot trage pe tintele repartizate pentru meciuri. Sagetile trase in aceasta situatie nu se noteaza, iar sportivul avanseaza in faza urmatoare.

7.14. In timpul Campionatelor Nationale, antrenamentul pe terenul de competitie, pentru sportivii care au bye este limitat la 3 sageti pe set/serie si la maximum de 5 seturi pentru arc compound, si la 3 seturi pentru arc olimpic si celelalte divizii de arc. Daca un sportiv aflat in aceasta situatie trage mai mult de 3 sageti pe serie/set, dupa ce a fost atentionat de un arbitru, acestuia i se poate interzice sa se mai antreneze pe terenul de competitie, fara a fi afectat urmatorul meci al sportivului.

7.15. Sportivii nu au voie sa ridice arcul inainte de semnalul de incepere a tragerii.

7.16. Cu exceptia persoanelor cu disabilitati, sportivii vor trage din pozitia in picioare, fara suport, cu corpul deasupra liniei de tragere.

7.17. O sageata nu poate fi trasa din nou, indiferent de situatie. O sageata se considera ca nu a fost trasa daca a cazut din arc, sau lansarea nu s-a produs (ex. Nock fisurat sau sarit din nock-punct), in conditiile in care o parte a sagetii se afla in zona dintre linia de tragere si linia de 3m, si sageata nu s-a respins din panou. De asemenea, se considera ca sageata/sagetile nu au fost trase daca panoul se rastoarna, situatie in care arbitrul va acorda timp suplimentar pentru finalizarea tragerii, dupa remedierea problemei.

7.18. Sportivii pot primi instructiuni (non-electrice/electronice) de la antrenor/manageri de echipa, cu conditia de a nu deranja pe ceilalti sportivi. In timpul meciurilor pe echipe sportivii si antrenorul pot sa dea indicatii verbale, fie ca sunt pe linia de tragere sau nu, iar antrenorul poate da indicatii in timpul tragerii doar din zona rezervata antrenorilor, aferenta panoului pe care trage echipa.

7.19. Nici un sportiv nu poate atinge echipamentul altui sportiv fara acordul acestuia. Nici un antrenor/manager/oficial nu poate atinge echipamentul unui sportiv de la alt club fara acordul acestuia. In situatii grave, arbitrul poate penaliza persoana implicata.

7.20. Fumatul nu este permis pe terenul de competitie si nici pe cel de antrenament.

7.21. Daca un arcas foloseste o tehnica de tragere care face ca bratul de arc sa fie ridicat excesiv, putand face ca sageata eliberata accidental sa zboare deasupra panourilor, dupa zona de siguranta sau peste parapetele instalate, arbitrul trebuie sa atentioneze Directorul de Concurs. Sportivul va fi atentionat, iar in cazul in care continua sa foloseasca aceeasi tehnica, Directorul de Concurs sau Conducatorul Comisiei de Arbitri poate cere portivului sa nu mai traga si sa paraseasca terenul de competitie.

7.22. Sportivii au voie sa intinda arcurile, cu sau fara sageata, doar pe linia de tragere, sau la panou apropiat, sau catre un perete de protectie, dupa ce s-au asigurat ca nu este nici un risc. In cazul in care se intinde arcul cu sageata, aceasta se poate face doar catre un panou de tragere, in conditiile in care nu este nimeni in fata sau in spatele panourilor.

7.23. La Campionatele Nationale, pe un panou pot trage simultan maxim 2 sportivi. Daca sunt cate 4 sportivi pe panou acestia vor trage in perechi de cate 2 prin rotatie AB-CD, CD-AB etc.

7.24. Reguli pentru stabilirea locului pe linia de tragere:

* + A trage in stanga, B trage in dreapta
  + A trage in stanga, B trage in mijloc, C trage in dreapta
  + A trage pe tinta din stanga sus, B trage pe tinta din dreapta sus, C trage pe tinta din stanga jos, D trage pe tinta din dreapta jos

7.25. In timpul calificarilor, pozitia pe linia de tragere se poate stabili de comun acord intre sportivii de pe panou, cu condita ca acestia sa informeze un arbitru inainte de inceperea competitiei.

7.26. In Meciurile Eliminatorii sportivul care se afla deasupra in grila, trage in stanga, iar cel care este dedesubt va trage in dreapta.

7.27. In cazul in care un sportiv soseste dupa inceperea competitiei, Sefii de delegatie ai cluburilor participante decid prin vot daca acesta poate fi primit sau nu in competitie si daca i se permite sau nu sa recupereze sagetile care s-au tras pana la sosirea lui. In nici o situatie nu se poate permite recuperarea a mai mult de 12 sageti.

1. **TIMPII DE TRAGERE**

8.1. 20 de secunde este timpul alocat pentru tragerea unei sageti de baraj in meci sau atunci cand se face tragere alternativa in meciurile finale.

8.2. 40 de secunde este timpul alocat pentru:

* + tragerea unei sageti care nu a fost trasa datorita unei defectiuni sau probleme medicale
  + tragerea unei sageti de departajare in vederea stabilirii grilei de eliminatorii
  + tragerea a doua sageti de catre echipa mixta in cazul unui baraj, sau pentru departajare

8.3. Un minut este alocat pentru o echipa sa traga 3 sageti (cate una de fiecare arcas) in caz de baraj sau pentru departajare.

8.4. 80 de secunde este timpul alocat pentru o echipa mixta sa traga o serie de 4 sageti (2 de fiecare arcas).

8.5. 2 minute este timpul alocat pentru un arcas sa traga o serie de 3 sageti sau pentru o echipa sa traga 6 sageti (cate 2 sageti de arcas).

8.6. 4 minute este timpul alocat pentr un arcas sa traga o serie de 6 sageti.

8.7. Timpul de pregatire intre doua semnale sonore pentru intrarea pe linia de tragere si un semnal sonor pentru inceperea tragerii este de 10 secunde.

1. **COMPETITIA INDIVIDUALA**

9.1. La Campionatele Nationale numarul de sportivi pe care un club ii poate inscrie in competitie este nelimitat.

9.2. Se trag meciuri eliminatorii daca sunt cel putin 4 sportivi in categoria respectiva.

9.3. Numarul de sportivi care se califica in Runda Meciurilor Eliminatorii este de maxim 32, iar marimea grilei se stabileste astfel:

* + Daca sunt 4 sau 5 participanti, se trage pe grila de 4.
  + Daca sunt 6, 7, 8, 9, 10 sau 11 participanti se trage pe grila de 8
  + Daca sunt 12, 13, 14, 15, 16, 17, 18, 19, 20, 21, 22 sau 23 de participanti se trage pe grila de 16
  + Daca sunt mai mult de 24 de participanti, inclusiv, atunci se va trage pe grila de 32

9.4. Titlu de Campion National se acorda daca sunt cel putin 3 participanti la categoria respectiva.

9.5. Meciurile eliminatorii la individual sunt pe seturi la Arc Olimpic si Bare-bow, castigatorul fiind arcasul care acumuleaza primul cel putin 6 puncte de set. Meciurile eliminatorii la Arc Compound sunt pe scor cumulativ.

1. **COMPETITITA PE ECHIPE**

10.1. O echipa consta din 3 arcasi de la aceeasi divizie, ai aceluiasi club.

10.2. Echipele se stabilesc in mod automat grupand cate 3 arcasi ai aceluiasi club, de la aceeasi divizie, in ordinea descrescatoare a scorurilor din runda de calificare.

10.3. In cazul in care nu doreste aplicarea punctului 9.2., antrenorul/managerul de club poate numi echipa/echipele cu cel putin 1 ora inainte de inceperea meciurilor eliminatorii pe echipe.

10.4. La Campionatele Nationale numarul de echipe pe care le poate inscrie un club este nelimitat. Toate echipele inscrise in competitie se califica in Runda de Meciuri Eliminatorii.

10.5. La Campionatele Nationale competitia pe echipe la seniori este in „open”, adica pot participa echipe formate din sportivi de la o categorie mai mica de varsta, cu conditia ca in calificari sa fi tras in acelasi format cu seniorii. In aceasta situatie, echipele se formeaza in primul rand din sportivii seniori ai unui club, dupa care pot fi adusi sportivi de categorie mai mica de varsta in completare, sau pentru formarea de echipe intregi.

10.6. In cazul in care un sportiv, membru al unei echipe, nu poate participa in faza meciurilor eliminatorii, acesta poate fi inlocuit cu un alt sportiv care a tras in faza calificarilor, cu conditia ca antrenorul/managerul sa anunte in scris Comisia de Arbitru cu cel putin o ora inainte de inceperea Meciurilor. In cazul unei astfel de inlocuiri, scorul de calificare al echipei ramane cel de dinaintea schimbarii.

10.7. Meciurile pe echipe sunt pe scor cumulativ la toate diviziile de arc.

10.8. Se acorda titlu de Campion National daca sunt cel putin 3 echipe participante.

1. **COMPETITIA PE ECHIPE MIXTE**

11.1. Echipa mixta este formata din barbatul si femeia cu cele mai bune scoruri de calificare de la un club, de la aceeasi divizie si aceeasi categorie de varsta. Fiecare club poate avea doar o singura echipa mixta.

11.2. In cazul in care un club nu are doi sportivi, un barbat si o femeie, de aceeasi categorie de varsta, poate aduce in echipa un sportiv de varsta inferioara, cu conditia ca acel sportiv sa fi tras in calificari in acelasi format (aceeasi tinta si distante).

11.3 In cazul in care un sportiv nu poate participa in faza meciurilor eliminatorii, antrenorul/managerul poate face o schimbare cu conditia sa anunte aceasta schimbare cu cel putin o ora inainte de inceperea acelei faze a competitiei. In cazul unei astfel de schimbari, scorul de calificare al echipei ramane cel de dinaintea schimbarii.

11.4. Competitia pe echipe mixte este „open”, in aceleasi conditii prevazute la paragraful 9.5.

11.5. Se acroda titlu de Campion National daca sunt cel putin 3 echipe participante.

11.6. Meciurile la echipe mixte sunt pe scor cumulativ la toate diviziile de arc.

11.7. Toate echipele participante in competitie se califica in faza meciurilor eliminatorii.

1. **REZOLVAREA EGALITATILOR SI A BARAJELOR**

12.1. In caz de egalitate de scor la finalul Rundei de Calificare, departajare sportivilor se face in primul rand in functie de numarul de 10 trasi si apoi in functie de numarul de X trasi. Daca dupa aceste criterii se pastreaza inca egalitatea, sportivii vor fi declarati egali.

12.2. Pentru a se decide locul pe grila de eliminatorii intre sportivii declarati egali conform punctului precedent, se procedeaza la aruncarea banului.

12.3. Pentru egalitati care pot decide intrarea sau nu in Runda Meciurilor Eliminatorii, nu se aplica sistemul cu numarul de 10 sau X trasi, ci se trag sageti de baraj astfel:

* La individual sa trage o singura sageata pentru scor, pe sistemul cea mai aproape de centru este castigatoare
* La echipe se trage o serie de 3 sageti (cate una de fiecare arcas). In caz de scor egal, echipa care are sageata cea mai apropiata de centru este castigatoare. Daca sagetile cele mai aproape de centru sunt la distanta egala, atunci se ia in considerare a doua sageata, sau a 3-a, daca este nevoie.

12.4. Barajele care decid intrarea in Meciurile Eliminatorii se organizeaza imediat ce rezultatele oficiale sunt anuntate. Sportivii trebuie sa ramana pe teren pana la anuntarea barajelor, iar cei care nu sunt prezenti, pierd barajul.

1. **INTOCMIREA CLASAMENTULUI FINAL**

13.1. Primele 8 pozitii din clasamentul individual si pe echipe se departajeaza astfel:

* In competitia pe seturi, departajarea intre locurile 5, 6, 7 si 8 se face pe baza numarului de puncte de set castigate in ultimul meci. Daca egalitatea se mentine, departajarea se face in functie de numarul de puncte cumulative trase in ultimul meci (scorul total al sagetilor)
* In competitia pe scor cumulativ, departajarea intre locurile 5, 6, 7 si 8 se face pe baza scorului inregistrat in ultimul meci.

Daca egalitatea se mentine, sportivii/echipele vor fi declarate egale.

* 1. Sportivii/echipele eliminate in faza 1/8 vor fi clasati pe locul 9 (prezentati in ordine alfabetica), cei eliminati in faza 1/16 vor fi clasificati pe locul 17, iar cei care nu s-au calificat in primii 32, vor fi clasificati pe locurile 33, 34 etc. in functie de scorul inregistrat in Runda de Calificare.

**14. ECHIPAMENTUL DE REPREZENTARE LA CONCURS**

14.1. În timpul tuturor competițiilor oficiale pe teritoriul României , sportivii și oficialii de echipelor se vor îmbrăca în haine sportive pe terenul de desfășurare al competiției. Toți membrii unei echipe după categorie vor fi îmbrăcați în aceeași uniformă de echipă. Oficialii echipei pot purta un stil diferit, dar ar trebui să poarte aceleași culori și ar trebui să fie ușor identificați ca oficial al echipei lor;

14.2. Femeile trebuie să poarte rochii, fuste, fuste divizate, pantaloni scurți (aceștia nu pot fi mai scurți decât vârful degetelor sportivului atunci când brațele și degetele sunt întinse de partea sportivului) sau pantaloni și bluze sau topuri (care acoperă partea din față și din spate a corpului, să fie fixat peste fiecare umăr în timp ce încă acoperă abdomenul când este în momentul tragerii);

14.3. Bărbații vor purta pantaloni sau pantaloni scurți;

14.4. Nu pot fi purtați pantaloni denim sau blugi, indiferent de culoare, sau haine și echipamente de camuflaj și nici pantaloni sau pantaloni scurți supradimensionați sau largi. În timpul competiției de meciuri pe echipe și echipe mixte se vor purta cămașă/bluză/top de aceeași culoare și stil și pantaloni/pantaloni/fuste de aceeași culoare;

14.5. Din cauza condițiilor meteorologice, îmbrăcămintea de protecție precum pulovere, treninguri, îmbrăcăminte de ploaie etc. poate fi purtată în urma aprobării de către Delegatul Tehnic al evenimentului sau, în lipsa acestuia, de către Președintele Comisiei de Arbitri;

14.6. Articolele pentru cap sunt opționale;

14. 7. În timpul finalelor cu acoperire TV, tricourile, tricourile de compresie sau mânecile pot fi folosite cu condiția ca acestea să se potrivească cu culoarea predominantă a tricoului echipei sau să fie albe (pot include design, nume sau marcaje, dar culoarea predominantă trebuie să fie albă).